এ প্রশ্নও সাথে দেখা দিয়েছে তাহলে বিশ্বরাজনীতির গুণগত পরিবর্তনের সাথে তাল মিলিয়ে বাংলাদেশের রাজনীতিকরা কতটা উদার? জাতীয় স্বার্থে কতটুকু ঐক্যবদ্ধ? স্বাধীনতা-সার্বভৌমত্ব রক্ষায় কতটুকু আপোষহীন। কারণ রাজনীতি যদি হয় দেশের জনগণের প্রয়োজনে তাহলে সবার আগে দেশের স্বার্থ ও জনগণের অধিকার প্রতিষ্ঠা অগ্রগণ্য নয় কি? নিকট অতীতে সেই দৃষ্টান্ত রয়েছে অনেক। জার্মানির বর্তমান চ্যান্সেলর এঙ্গেলা মের্কেল গত নির্বাচনে নিজের চ্যান্সেলর পদটিকে ধরে রাখতে অধিকাংশ মন্ত্রীত্ব অন্য দলকে দিতে চান। মূলত যারা গণতান্ত্রিক সংস্কৃতিতে বিশ্বাসী তারা অবশ্যই বৃহত্তর স্বার্থে আত্মত্যাগে দ্বিধা করেন না। মালয়েশিয়ার প্রধানমন্ত্রী মাহাথির মোহাম্মদ বিভেদ ভুলে জাতির ক্রান্তিকালে বৃহত্তর স্বার্থে কোয়ালিশন করে ক্ষমতায় আসেন। হাত বাড়িয়ে দিয়েছেন আনোয়ার ইব্রাহীমও।